เคราร์ด ฟัน โฮนต์ฮอสต์

เคราร์ด หรือ แคร์ริต แฮร์มันส์โซน ฟัน โฮนต์ฮอสต์ (Gerard, Gerrit Hermanszoon van Honthorst; 4 พฤศจิกายน ค.ศ. 1592 - 27 เมษายน ค.ศ. 1656) เป็นจิตรกรชาวดัตช์แห่งเมืองยูเทรกต์ในสมัยยุคทองของเนเธอร์แลนด์ในคริสต์ศตวรรษที่ 17 ผู้มีความเชี่ยวชาญในการเขียนภาพเหมือน 
ฟัน โฮนต์ฮอสต์ได้ร่ำเรียนกับอาบราฮัม บลุมาร์ต (Abraham Bloemaert) จิตรกรและช่างพิมพ์ภาพที่เปลี่ยนจากการเขียนแบบตระกูลฟรังก์เกิน (Francken) ไปเป็นการเขียนแบบกึ่งอิตาลีเมื่อต้นคริสต์ศตวรรษที่ 16 
เช่นเดียวกับจิตรกรเนเธอร์แลนด์ในขณะนั้นที่ตื่นเต้นกับการการวิวัฒนาการทางจิตรกรรมในแบบอิตาลี ฟัน โฮนต์ฮอสต์เดินทางไปอิตาลีในปี ค.ศ. 1616 และไปเลียนแบบการเขียนแบบธรรมชาติและลักษณะความแปลกประหลาด (eccentricities) ของการาวัจโจ และเดินทางกลับเนเธอร์แลนด์ราวปี ค.ศ. 1620 หลังจากได้รับการฝึกอย่างดีในกรุงโรม เมื่อกลับมาถึงเนเธอร์แลนด์ ฟัน โฮนต์ฮอสต์, ดีร์ก ฟัน บาบือเริน และแฮ็นดริก เตอร์บรึคเคิน ก็ริเริ่มกลุ่มการเขียนแบบการาวัจโจที่ปัจจุบันเรียกกันว่า "การเขียนภาพแบบการาวัจโจ" ในยูเทรกต์ ต่อมาในปี ค.ศ. 1623 ฟัน โฮนต์ฮอสต์ก็ได้เป็นประธานของสมาคมจิตรกรของยูเทรกต์ที่ซึ่งโฮนต์ฮอสต์แต่งงานกับลูกพี่ลูกน้องกัน โฮนต์ฮอสต์มีชื่อเสียงแพร่หลายจนเซอร์ดัดลีย์ คาร์ลตันผู้เป็นทูตอังกฤษในเดอะเฮกขณะนั้น แนะนำงานเขียนของฟัน โฮนต์ฮอสต์แก่เอิร์ลแห่งแอรันเดลและลอร์ดดอร์ชิสเตอร์ ในปี ค.ศ. 1626 ฟัน โฮนต์ฮอสต์เขียนภาพเปเตอร์ เปาล์ รือเบินส์ เป็นชายผู้ซื่อตรงที่ถูกเสาะหาและพบโดยไดออจินีส
เอลิซาเบท สจวร์ต พระราชินีแห่งโบฮีเมีย (Elizabeth of Bohemia) พระขนิษฐาในพระเจ้าชาลส์ที่ 1 แห่งอังกฤษ ขณะที่ทรงลี้ภัยอยู่ในเนเธอร์แลนด์ทรงให้การสนับสนุนโฮนต์ฮอสต์และทรงขอให้สอนวาดรูปแก่พระโอรสและพระธิดา โฮนต์ฮอสต์จึงเป็นที่รู้จักของพระเจ้าชาลส์ที่ 1 ผู้ที่ทรงเชิญชวนไปอังกฤษในปี ค.ศ. 1628 เมื่อพำนักอยู่ในอังกฤษ โฮนต์ฮอสต์เขียนภาพเหมือนหลายภาพและภาพอุปมานิทัศน์ซึ่งปัจจุบันอยู่ที่พระราชวังแฮมป์ตันคอร์ตที่พระเจ้าชาลส์และพระราชินีเฮนเรียตตานั่งเป็นแบบเป็นเทพีไดแอนาและเทพอะพอลโลในก้อนเมฆรับจอร์จ วิลเลิร์ส ดุ๊กที่ 1 แห่งบักกิงแฮม ที่เป็นเทพเมอร์คิวรีและผู้พิทักษ์พระโอรสธิดาของพระองค์

**อ้างอิง**

**ดูเพิ่ม**
 ภาพเหมือน- จิตรกรรมยุคทองของเนเธอร์แลนด์- ศิลปะคริสเตียน

**แหล่งข้อมูลอื่น**
 ชีวประวัติของเคราร์ด ฟัน โฮนต์ฮอสต์ที่  พิพิธภัณฑ์ศิลปะเว็บ- ภาพเขียนของเคราร์ด ฟัน โฮนต์ฮอสต์ที่  พิพิธภัณฑ์ศิลปะเว็บ

**สมุดภาพ**
ไฟล์:Gerrit van Honthorst - De Verloochening van Sint Petrus.jpg|"การปฏิเสธของนักบุญปีเตอร์"ราว ค.ศ. 1612-1620
ไฟล์:Samson et Dalila.JPG|"แซมซันและเดอไลลาห์"ราว ค.ศ. 1615
ไฟล์:Gerard van Honthorst 001.jpg|"การชื่นชมพระบุตร"ราว ค.ศ. 1622
ไฟล์:Gerard van Honthorst 004.jpg|"ลูกคนโปรด"ราว ค.ศ. 1623
ไฟล์:Gerrit van Honthorst - De vrolijke speelman.jpg|"นักสีไวโอลินผู้รื่นเริง"ราว ค.ศ. 1623
ไฟล์:Honthorst Granida Centraal Museum Utrecht.JPG|"Granida and Daifilo"ราว ค.ศ. 1625
ไฟล์:Gerard van Honthorst 002.jpg|"การชื่นชมพระบุตร"ราว ค.ศ. 1625-1650
ไฟล์:Gerard van Honthorst 003.jpg|"ความกังขาของนักบุญทอมัส"ราว ค.ศ. 1625-1650
ไฟล์:Gerard van Honthorst - Prince Frederik Hendrik and his wife Amalia van Solms - 005.jpg|"ภาพเหมือนของเจ้าชายเฟรเดอริก แฮ็นดริกและอามาลีแห่งซ็อลมส์-เบราน์เฟ็ลส์"ราว ค.ศ. 1625-1650
ไฟล์:Gerrit van Honthorst cat02.jpg|"เล่นดนตรี"ราว ค.ศ. 1626-1630
ไฟล์:Gerrit van Honthorst - Amalia van Solms.jpg|"ภาพเหมือนของอามาลีแห่งซ็อลมส์-เบราน์เฟ็ลส์"ราว ค.ศ. 1630-1640
ไฟล์:Gerard van Honthorst 007.jpeg|"ภาพเหมือนของเอลิซาเบท สจวร์ตแห่งโบฮีเมีย"ราว ค.ศ. 1642
ไฟล์:Gerrit van Honthorst - Portret van Friedrich Wilhelm I, keurvorst van Brandenburg (1620-1688) en zijn echtgenote Louise Henriette van Nassau (1627-1667).jpg|"ภาพเหมือนของฟรีดริชวิลเฮ็ล์มที่ 1 ผู้คัดเลือกแห่งบรันเดินบวร์ค และลูอีเซอเฮ็นรีเอ็ทเทอ แห่งนัสเซา"ราว ค.ศ. 1647
ไฟล์:Gerrit van Honthorst cat01.jpg|"ซูแซนนากับผู้อาวุโส"ราว ค.ศ.  1655
ไฟล์:Gerhard van Honthorst Steadfast philosopher dsc01790.jpg|"นักปรัชญาเต็มตัว"
หมวดหมู่:บุคคลที่เกิดในปี พ.ศ. 2135
หมวดหมู่:บุคคลจากยูเทรกต์
หมวดหมู่:จิตรกรชาวดัตช์
หมวดหมู่:จิตรกรในคริสต์ศตวรรษที่ 17
หมวดหมู่:จิตรกรยุคทองของเนเธอร์แลนด์
หมวดหมู่:จิตรกรภาพเหมือน